CELEX: 62013TN0387
Language: el
Date: 2013-07-26 00:00:00
Title: Υπόθεση T-387/13: Προσφυγή της 26ης Ιουλίου 2013 — Federación Nacional de Cafeteros de Colombia κατά ΓΕΕΑ — Hautrive (COLOMBIANO HOUSE)

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/21
            
         Προσφυγή της 26ης Ιουλίου 2013 — Federación Nacional de Cafeteros de Colombia κατά ΓΕΕΑ — Hautrive (COLOMBIANO HOUSE)
   (Υπόθεση T-387/13)
   2013/C 274/35
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Federación Nacional de Cafeteros de Colombia (Bogotá, Κολομβία) (εκπρόσωποι: A. Pomares Caballero και M. Pomares Caballero, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (Εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Nadine Helene Jeanne Hautrive (Chatou, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να τροποποιήσει την απόφαση του πέμπτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Μαΐου 2013 στην υπόθεση R 757/2012-5, και να διαπιστώσει ότι, εν προκειμένω, πληρούνται οι μνημονευόμενες στο άρθρο 8, παράγραφος 4, του κανονισμού 207/2009 προϋποθέσεις για την εφαρμογή του σχετικού λόγου απαραδέκτου της καταχωρίσεως·
            
         
               —
            
            
               άλλως, να ακυρώσει την προσβαλλόμενη απόφαση·
            
         
               —
            
            
               και, σε κάθε περίπτωση, να καταδικάσει το ΓΕΕΑ στα δικαστικά έξοδά του, καθώς και σε εκείνα της προσφεύγουσας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Nadine Helene Jeanne Hautrive
   
      Σήμα προς καταχώριση: εικονιστικό σήμα που περιέχει τα λεκτικά στοιχεία «COLOMBIANO HOUSE» για προϊόντα και υπηρεσίες των κλάσεων 16, 25 και 43 — αίτηση καταχωρίσεως κοινοτικού σήματος αριθ. 9 225 798
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: η προστατευόμενη γεωγραφική ένδειξη που περιέχει τα λεκτικά στοιχεία «Café de Colombia»
   
      Απόφαση του τμήματος ανακοπών: απόρριψη της ανακοπής
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι:
   
   
               —
            
            
               παράβαση του άρθρου 14 του κανονισμού 510/2006·
            
         
               —
            
            
               παράβαση του άρθρου 8, παράγραφος 4, του κανονισμού 207/2009 σε συνδυασμό με το άρθρο 13 του κανονισμού 510/2006·
            
         
               —
            
            
               παράβαση τύπου λόγω έλλειψης αιτιολογίας.